Domingo Martinez de Irala

Domingo Martinez de Irala (Bergara, 1509 – Asuncion, Espainiar Inperioa, gaur egun Paraguai, 1556ko urriaren 3a) gipuzkoar konkistatzaile eta kolonizatzailea izan zen.

 Bizitza 
1535an, Gipuzkoan zituen ondasun guztiak saldu zituen Ameriketara abiatzeko. Han Pedro de Mendoza gobernadorearen kapitain eta idazkari izendatu zuten eta harekin hartu zuen parte Buenos Aires hiriaren lehenbiziko fundazioan. Juan de Ayolasekin batera Paraná eta Paraguai ibaiak esploratu zituen. 1539-1542 eta 1544-1556 urte bitartean, Pedro de Mendoza hil ondoren, Río de la Plata eta Paraguaiko gobernadore egin zuten eta La Asunción de Paraguay, bertako hiriburua, gotortzea deliberatu zuen.

Zilarra aurkitzeko espedizioak antolatu zituen baina, Pizarro eta La Gasca aurreratu zitzaizkiola ikusirik, uste denez berak sortu zuen La Asuncion hirira itzuli zen. Bertako kapitain nagusi eta gobernari izan zen heriotza arte. Paraguairen sortzailetzat hartu izan da Irala.
alt=Domingo Martínez de Iralaren omenez egindako monolitoa Bergarako Fraiskozuri plaza|erdian|thumb|Domingo Martínez de Iralaren omenez egindako monolitoa Bergarako Fraiskozuri plazan

 Erreferentziak 

 Kanpo estekak 


Kategoria:Bergarako militarrak
Kategoria:Euskal Herriko konkistatzaileak
Kategoria:Bergararrak
Kategoria:Argentinako historia
Kategoria:Paraguaiko historia
Kategoria:Asuncionen hildakoak